Ubolratana Rajakanya

Puteri Ubolratana Rajakanya dari Thailand (; ; ; lahir 5 April 1951 di Lausanne, Switzerland, merupakan anak sulung Raja Bhumibol Adulyadej dan Ratu Sirikit. Beliau menyerahkan kedudukan dirajanya setelah berkahwin dengan Peter Ladd Jensen, seorang warga Amerika Syarikat dan menetap di negara itu. Beliau pulang ke Thailand setelah bercerai dengan suaminya pada tahun 1998.  

Kehidupan awal
Puteri Ubolratana Rajakanya dilahirkan di Hospital Mont Suisse di Lausanne, Switzerland dan dibesarkan di Istana Dusit, Thailand. Beliau menerima gelaran dan nama, Yang Amat Mulia Puteri Ubolratana Rajakanya Sirivadhana Barnavadi oleh ayahandanya, Raja Bhumibol, sebulan selepas hari keputeraannya.  

Nama beliau diubah suai daripada nama beberapa anggota keluarga diraja:
 Nama Ubol Ratana daripada nenda di sebelah bondanya, Mom Luang Bua Sanitvongse.
 Nama Siri daripada nama bondanya, Ratu Sirikit.
 Nama Vadhana daripada moyang perempuan di sebelah ayahandanya, Sri Savarindira.

Dalam Sukan SEA ke-4 pada 1967 di Bangkok, beliau dan Raja Bhumibol telah mengambil bahagian dalam acara kapal layar dan memenangi pingat emas.

Pendidikan
Ubolratana menerima pendidikan sekolah rendah dan menengah di Sekolah Chitralada. Beliau melanjutkan pelajarannya di Institut Teknologi Massachusetts, Amerika Syarikat dan berjaya meraih ijazah Sarjana Muda Sains dalam bidang matematik pada 1973. Beliau kemudian mendapat ijazah Sarjana dalam Kesihatan Awam dari Universiti California, Los Angeles.

Perkahwinan
Ubolratana berkahwin dengan Peter Ladd Jensen pada 25 Julai 1972. Perkahwinan mereka bertahan selama 26 tahun. Sebagai seorang warga asing, suaminya tidak menerima gelaran diraja. Mereka bercerai pada tahun 1998. Ubolratana dan anak-anaknya menetap di San Diego sehingga 2001 sebelum mereka pulang ke Thailand. 

Pasangan ini mempunyai tiga orang anak; dua anak perempuan dan seorang anak lelaki dan kesemuanya dilahirkan di Amerika Syarikat.

 Khun Ploypailin Jensen (lahir pada 12 Februari 1981)
 Khun Bhumi Jensen (16 Ogos 1983 – 26 Disember 2004), yang meninggal dunia semasa kejadian  Gempa bumi dan tsunami Lautan Hindi 2004.  
 Khun Sirikitiya Jensen (lahir pada 18 Mac 1985)

Kerjaya filem
Ubolratana pernah berlakon dalam cerita Where The Miracle Happens (หนึ่งใจ..เดียวกัน), yang disiarkan pada Ogos 2008. Beliau memainkan watak seorang Ketua Pegawai Eksekutif yang berubah menjadi seorang dermawan setelah kematian anak perempuannya. 
Pada Oktober 2010, beliau muncul dalam filem My Best Bodyguard (มายเบสต์บอดีการ์ด).

 Sokongan LGBTQ 
Pada 2021, Puteri Ubol Ratana mendedahkan bahawa dia adalah seorang fujoshi melalui Princess Vlog di saluran YouTube Yayasan "To Be Number One". Dia berkata bahawa dia dibesarkan dalam persekitaran gay dan menyokong LGBTQ.  Dia peminat tegar banyak pasangan dan siri BL seperti Bright-Win dari 2gether: The Series, Kao-Up dari Lovely Writer: The Series, Pond-Phuwin dari Fish upon the Sky, dll.
Pada 2024, salah seorang hakim dalam pusingan kelayakan untuk wakil Wilayah Phitsanulok dalam pertandingan "Menjadi Idola Nombor Satu" mengkritik peserta muda LGBTQ dengan perkataan yang tidak sesuai, yang membawa kepada kritikan yang meluas. Kemudian, Puteri Ubol Ratana mengulas di Instagram bahawa dia tidak pernah mendiskriminasi golongan LGBTQ dan dia menyokong mereka..

Terasul, gelaran, kurniaan dan lambang
 Terasul dan gelaran 
Ubolratana dilahirkan dengan gelaran Yang Amat Mulia dan Puteri Chao Fa, tetapi melepaskan gelaran ini setelah berkahwin dengan seorang rakyat Amerika. Gelaran Chao Fa dilucutkan sebab beliau berkahwin dengan rakyat biasa. Namun, beliau masih memegang gelaran, Tunkramom Ying, yang bermaksud "Puteri kepada Pemangku Ratu". Sejak pulang ke Thailand, beliau banyak bergiat dalam upacara-upacara diraja. 

 5 April 1951 – 25 Julai 1972: Yang Teramat Mulia Puteri Ubolratana Rajakanya Sirivadhana Phannavadi (Somdet Phra Chao Luk Thoe Chao Fa Ubolratana Rajakanya Sirivadhana Phannavadi)
 25 Julai 1972 – 1998: Puteri Ubolratana Rajakanya Sirivadhana Phannavadi Jensen (Thunkramom Ying Ubolratana Rajakanya Sirivadhana Phannavadi Jensen)
 dalam AS: Puan Julie JensenFormer Del Mar resident and Thai royal is among tsunami dead 
 1998–2001: Puteri Ubolratana Rajakanya Sirivadhana Phannavadi(Thunkramom Ying Ubolratana Rajakanya Sirivadhana Phannavadi)
 dalam AS: Puan Ubolratana Mahidol
 2001–kini: Puteri Ubolratana Rajakanya Sirivadhana Phannavadi(Thunkramom Ying Ubolratana Rajakanya Sirivadhana Phannavadi)

 Anugerah dan Darjah Kebesaran 

Dalam negara
 : Knight Grand Cordon with Chain of the Order of the Royal House of Chakri upload.wikimedia.org, [https://upload.wikimedia.org/wikipedia/commons/9/9f/ThaiRoyalTrio1.jpg Princess Ubolratana as a young girl wearing the Grand Cordon with Chain set of the 'Order of the Royal House of Chakri' and also the King Bhumibol Medal
 : Knight Grand Cordon with Chain of the Order of Chula Chom Klao
 : Knight Grand Cordon with Chain of the Order of the White Elephant
 : Knight Grand Cordon with Chain of the Order of the Crown of Thailand
 : Penerima Pingat Diraja Bhumibol Adulyadej  

Luar negara
 : Knight Grand Cross of the Order of the Crown http://www.theroyalforums.com/forums/f88/dutch-state-visit-to-thailand-january-19-23-2004-a-1665-3.html
 : Knight Grand Cross with Collar of the Order of Isabella the Catholic http://www.theroyalforums.com/forums/attachment.php?attachmentid=229676&d=1140701177http://www.theroyalforums.com/forums/attachment.php?attachmentid=229460&d=1140634296

Salasilah

Rujukan

Pautan luar
Movie: หนึ่งใจ..เดียวกัน (Where The Miracle Happens)
Movie review (en)